
     REPUBLIKA HRVATSKA
     TRGOVAČKI SUD U OSIJEKU

R E P U B L I K A  H R V A T S K A
R J E Š E N J E


	Trgovački sud u Osijeku, po stečajnoj sutkinji Nadi Roso, u stečajnom predmetu predlagatelja Financijska agencija Regionalni centar Osijek, za otvaranje stečajnog  postupka nad dužnikom STARI MOST – SPORTSKA UDRUGA AMATERA LJUBITELJA PIKADA, Osijek, Franje Kuhača 4, Registarski broj: 14003985, OIB: 71662153351, dana 18. travnja 2017. g.,
	

r i j e š i o   j e


1. Pokreće se prethodni postupak radi utvrđivanja uvjeta za otvaranje stečajnog postupka nad dužnikom STARI MOST – SPORTSKA UDRUGA AMATERA LJUBITELJA PIKADA, Osijek, Franje Kuhača 4, Registarski broj: 14003985, OIB: 71662153351.   
1. U ovom postupku imenuje se privremena stečajna upraviteljica u osobi Blanka Gambiraža Šamačka 9/1 Osijek, OIB 81085118009. 
1. Privremena stečajna upraviteljica dužna je u primjerenom roku, a najdulje u roku od 8 dana prije održavanja ročišta dostaviti stečajnom sucu izvješće o financijsko gospodarskom stanju stečajnog dužnika, te mogućnostima provođenja stečajnog postupka nad njegovom imovinom.
1. Privremena stečajna upraviteljica ovlaštena je stupiti u poslovne prostorije dužnika, te tamo provesti sve radnje.
1. Dužnik, odnosno zakonski zastupnik dužnika, dužan je privremenoj stečajnoj upraviteljici dopustiti uvid u knjige i svu poslovnu dokumentaciju dužnika, pružiti joj sve potrebne obavijesti, pod prijetnjom zakonskih posljedica.


Obrazloženje


Predlagatelj – FINA RC Osijek, podnio je dana 07. lipnja  2016. g. na propisanom obrascu prijedlog za otvaranje  stečajnog postupka nad dužnikom STARI MOST – SPORTSKA UDRUGA AMATERA LJUBITELJA PIKADA, Osijek, Franje Kuhača 4, Registarski broj: 14003985, OIB: 71662153351. 	

U prijedlogu FINA navodi da dužnik na dan 01. rujna 2015. g. u Očevidniku redoslijedu osnova za plaćanje ima evidentirane neizvršene osnove za plaćanje u neprekinutom razdoblju 

od 175 dana u ukupnom iznosu od 54.479,46 kn u koji iznos je uračunata kamata i naknada FINE za provedbu ovrhe na novčanim sredstvima te da dužnik ima 4 zaposlenika.

Slijedom navedenog a sukladno čl. 115 Stečajnog zakona (NN 71/15) valjalo je donijeti rješenje o pokretanju prethodnog postupka radi utvrđivanja pretpostavki za otvaranje stečajnog postupka (prethodni postupak). 
 
Također, temeljem čl. 115. st. 2. citiranog zakona imenovana je privremena stečajna upraviteljica u osobi Blanka Gambiraža iz Osijeka, (automatski odabir), radi utvrđivanja stanja imovine dužnika, nakon čega stečajni sudac može donijeti odluku u ovom postupku.



U Osijeku 18. travnja 2017.


Zapisničar
Snježana Markotić Jurić

								STEČAJNA SUTKINJA
							  	        Nada Roso

POUKA O PRAVNOM LIJEKU:
Protiv ovog rješenja nije dopuštena posebna žalba (čl. 42. st. 1. Stečajnog zakona).


DNA
1. priv. st. upraviteljica , 
2. ŽDO Osijek
3.  dužnik 
4. z.z. Ana Medvidović, Osijek, Ulica B.Kašića 58A 
5. FINA Osijek 
6. e oglasna ploča 
7. k 18/5

